Johannes Høsflot Klæbo

Johannes Høsflot Klæbo (født 1996) er en norsk langrennsløper som representerer Byåsen Idrettslag. Han har elleve OL-gull, seks av dem fra OL i 2026, han har 15 VM-gull og har vunnet verdenscupen i langrenn sammenlagt fem ganger. Med stafettgullet under vinter-OL 2026 ble han tidenes mestvinnende vinterolympier.

Han vant tre gull i vinter-OL 2018 i Pyeongchang og ble med det tidenes yngste mannlige OL-vinner i langrenn. Samme sesong ble han også tidenes yngste mannlige sammenlagtvinner av verdenscupen i langrenn. Klæbo vant Tour de Ski 2018/19, også her som yngste mannlige vinner noensinne. Han vant også Tour de Ski 2021/22, 2022/23, 2024/25 og 2025/26. Han er tre ganger verdensmester fra VM 2019 i Seefeld, fra VM 2021 i Oberstdorf og fra VM 2023 i Planica og seksdobbel verdensmester fra VM 2025 på hjemmebane i Trondheim. Fra VM 2017 i Lahtis har han en bronsemedalje.

Klæbo har tre gull fra junior-VM 2016, og han tok sin første verdenscupseier 18. februar 2017 på sprinten i Otepää.

 Karriere 
 2013/14 
I junior-NM 2014 vant han både 15 km klassisk og 10 km fri teknikk.Byavisa - Staker mot ski-VM i 2021 , besøkt 3. februar 2015.

Klæbo deltok på Byåsens tredjelag i 3 x 10 km stafett i NM på ski 2014, sammen med Sivert Grøtan Eriksen og Fredrik Riseth. Disse gikk inn til 15.-plass på stafetten, til tross for at alle tre var juniorer.Trønderbladet - Melhus-juniorer yppet mot seniorene, besøkt 3. februar 2015. Han vant Norgescupen i langrenn for junior 2013/14 sammenlagt, med 720 poeng, foran Mattis Stenshagen og Jonas Austad.

 2014/15 
I Junior-VM på ski 2015 kom han på 3.-plass i klassisk sprint, bak Fredrik Riseth og russiske Aleksandr Bakanov. Norge gikk også inn til bronse på 4 x 5 km stafett.

Han fikk gull på 4 x 5 km stafett i Junior-NM på ski 2015, der han gikk på Sør-Trøndelags førstelag. I Norgescupen i langrenn for junior 2014/15 endte han på 5.-plass sammenlagt. Han vant også NM i Mosjøen.

 2015/16 
I Junior-VM på ski 2016 tok han gull i sprint fri teknikk, foran norsk-koreanske Magnus Kim og Giacomo Gabrielli fra Italia. Han vant også 10 km klassisk, og fikk gull på 4 x 5 km stafett, der han gikk sammen med Mattis Stenshagen, Vebjørn Hegdal og Jan Thomas Jenssen. Han vant 20 km klassisk i junior-NM på ski 2016, og fikk sølv på 10 km fri teknikk, bak Mattis Stenshagen. I tillegg vant han gull på stafetten sammen med Sør-Trøndelags førstelag.

I Verdenscupen i langrenn 2015/16 endte han på 110.-plass sammenlag med 16 poeng, etter at han debuterte i verdenscupen 3. februar 2016. Han kom på 68.-plass i sprintverdenscupen, og 12.-plass i U23-verdenscupen. Han kom på 73.-plass i norgescupen for seniorer, og vant norgescupen for juniorer sammenlagt med 640 poeng, foran Mattis Stenshagen og Thomas Bucher-Johannessen.Norges skiforbund - Statoil Norgescup Langrenn 2015-2016 Menn 19-20 år , besøkt 26. november 2016.

 2016/17 
Klæbo slo alle konkurrentene i sprinten i nasjonal åpning på Beitostølen i november 2016. Han markerte seg internasjonalt uken etter, da han vant prologen og kom på tredjeplass i det første rennet i Verdenscupen i langrenn 2016/17, i Kuusamo.Dagbladet - Svensk langrennslegende sjokkert over Klæbo: - Helt utrolig. Det er unikt, besøkt 26. november 2016. I desember 2016 fikk han representere Norge i mini-touren på Lillehammer, der ble han nummer 2 sammenlagt, bare slått av Martin Johnsrud Sundby.

18. februar 2017 tok han sin første verdenscupseier da han slo Finn-Hågen Krogh og Sergej Ustjugov i sprintfinalen i Otepää. Under VM i Lahtis kom Klæbo på bronseplass på sprint fristil, etter Federico Pellegrino og Sergej Ustjugov.VM-bronse til Johannes Høsflot Klæbo  ABC Nyheter I lagsprint klassisk der han gikk sammen med Emil Iversen ble det fjerdeplass etter at Iversen falt fra en medaljeplass da han nærmet seg mål. På 15 km klassisk med intervallstart kom Klæbo på 15.-plass.

17. mars samme år vant han sprintcupen totalt, og ble med det tidenes yngste vinner. 18. mars tok han sin første verdenscupseier på distanse, og 19. mars vant han minitouren og sesongavslutningen i Canada. Han vant også U-23-cupen denne sesongen.
miniatyr|290x290pk|Klæbo under Ski Tour Canada i Quebec City i 2017.

 2017/18 
I den norske sesongåpningen på Beitostølen gikk Klæbo inn til andreplass på 15 kilometer klassisk, og han vant sprinten.Langrenn.com - Beitosprinten - Sesongåpning Beitostølen 2017 - Alle resultater, besøkt 25. november 2017. Han leverte også gode resultater i sesongåpningen i verdenscupen, som ble arrangert i Ruka i Finland. Der vant han først sprinten, og han vant også 15 km klassisk, 15 sekunder foran Didrik Tønseth.Sunnmørsposten - Klæbo overlegen igjen: – Man blir nesten litt målløs , besøkt 25. november 2017. På minitourens siste dag vant han også jaktstarten, i spurtduell mot Martin Johnsrud Sundby, og åpnet dermed verdenscupen med tre seire på tre starter.

Helgen etter deltok han på Lillehammer, hvor han gikk både sprint klassisk og 30 km skiathlon. Han fulgte opp sine tre seire fra Ruka og vant prologen. Han vant både kvart- og semifinalen før han så spurtet inn til seier i finalen. Dette ble hans fjerde seier av fire mulige i verdenscupen 2017/18. I 30 km skiathlon rykket Martin Johnsrud Sundby like før toppen på sisterunden fra det lille hovedfeltet som var igjen og fikk omtrent 10 sekunders forsprang. Klæbo klarte å ta igjen Sundby, og på oppløpet sikret 21-åringen seg sin femte verdenscupseier av fem mulige.

Klæbo deltok i sitt første vinter-OL da han representerte Norge under Vinter-OL 2018 i Pyeongchang. Han gikk inn til tiendeplass på åpningsdistansen 30 km skiathlon. 13. februar ble han olympisk mester da han vant gull på sprint klassisk, etter et voldsomt rykk i den siste bakken. Han ble dermed tidenes yngste mannlige utøver (21 år og 114 dager) til å vinne et individuelt olympisk gull i langrenn. Han deltok også på Norges stafettlag som vant 4 × 10 km stafett, der han gikk siste etappe, og han vant også gull på lagsprinten sammen med Martin Johnsrud Sundby.

Klæbo vant verdenscupen i langrenn 2017/18 sammenlagt, og han vant også sprint- og U23-cupen. Han ble med dette tidenes yngste mannlige sammenlagtvinner i verdenscupen i langrenn.

 2018/19 
Verdenscupen startet i Ruka i Finland, hvor Klæbo kom på 2.-plass etter en miss på oppløpet. Han så til venstre, men ikke til høyre, og oppdaget derfor ikke Aleksandr Bolsjunov, som gikk forbi og vant. Så fulgte en lengre verdenscup-pause, før han stilte til start på sprintenF i Davos 15. desember, hvor trønderen innkasserte sesongens første seier.

Johannes Høsflot Klæbo ble tidenes yngste mannlige vinner av Tour de Ski i Tour de Ski 2018/19. Han holdt unna for Sergej Ustjugov i siste etappe opp «monsterbakken», og kom i mål 16,7 sekunder før russeren Klæbo vant fire etapper på vei mot sammenlagtseieren.

Han fortsatte sesongen med seier på sprint i både Otepää og i Lahtis. I Lahtis gikk han også lagsprinten sammen med Emil Iversen, hvor de fikk sjansen til å revansjere fallet som muligens kostet dem gullet i VM i 2017. Lagoppstillingen var endret slik at Klæbo gikk siste etappe, hvor han spurtet fra resten av konkurrentene. I VM på ski 2019 ble Klæbo VM-konge etter tre gull, hvorav en i sprintF, lagsprintK og på 4 x 10 km stafett. Klæbo fikk selv velge hvilke øvelser han ville gå, og valgte å ikke stille på 15 km og 50 km. På 30 km skiatlon kom han på 30.-plass.

Klæbo vant verdenscupen i langrenn 2018/19 sammenlagt, samt U23- og sprint-cupen. Verdenscupen ble vunnet i hard konkurranse med Aleksandr Bolsjunov, og sammenlagtseieren i verdenscupen ble sikret først i det siste rennet i verdenscupfinalen i Québec.

 2019/20 
Verdenscupsesongen 2019/20 startet med suveren seier til Klæbo på sprint klassisk i Ruka, og han vant minitouren i Ruka sammenlagt. Han vant sprinten i Davos i fristil før jul. Klæbo kom på 3.- plass sammenlagt i Tour de Ski 2019/20 bak Aleksandr Bolsjunov og Sergej Ustjugov.

Etter Tour de Ski vant Klæbo den klassiske sprinten i prøve-VM i Oberstdorf i slutten av januar, før han tok to sprintseire i Åre og på hjemmebane i Trondheim i februar som en del av Ski Tour 2020. Han ble nummer seks sammenlagt i Ski Tour 2020.

Etter dette gikk Klæbo sisteetappen på det norske vinnerlaget under verdenscupstafetten i Lahtis, og han vant skøytesprinten i Konnerud/Drammen i begynnelsen av mars, før resten av sesongen ble avbrutt grunnet utbruddet av Korona-viruset. Klæbo kom på andreplass i verdenscupen sammenlagt og vant sprintcupen denne sesongen.

 2020/21 
Verdenscupsesongen 2020/21 startet i Ruka med en andreplass i sprint: Klæbo ble slått av Erik Valnes. Klæbo vant 15 km klassisk med intervallstart og minitouren i Ruka sammenlagt. Klæbo vant sprint klassisk under Norgesmesterskapet på ski 2021 i Trondheim og fikk tildelt kongepokalen.

Under VM 2021 i Oberstdorf tok han gull på sprinten og på lagsprinten der han gikk sammen med Erik Valnes. Han gikk også ankeretappen på Norges lag som tok gull på 4 × 10 km stafett. De øvrige på laget var Pål Golberg, Emil Iversen og Hans Christer Holund. Han kom også først i mål på den avsluttende femmila, foran Emil Iversen og Bolsjunov, men ble senere diskvalifisert i en kontroversiell avgjørelse der han ble dømt for å ha hindret Aleksandr Bolsjunov i inngangen til oppløpet. Bolsjunov brakk staven i duell med Klæbo, noe som førte til at Emil Iversen spurtet forbi ham, og kom i mål på andreplass. Diskvalifikasjonen ble først anket til FIS, men Klæbo trakk anken før den ble behandlet.

Klæbo ble nummer tre i verdenscupen sammenlagt, den eneste nordmannen som kom blant de ti beste etter at det norske laget stod over mange løp, deriblant Tour de Ski.

 2021/22 
Verdenscupsesongen 2021/22 startet i Ruka med en andreplass i sprint klassisk: Klæbo ble slått av Aleksandr Terentjev. Klæbo vant Tour de Ski 2021/22 sammenlagt etter å ha vunnet fire etappeseire: sprint fristil og sprint klassisk og 15 km fristil og 15 km klassisk med fellesstart. På 15 km klassisk med intervallstart ble Klæbo nummer fire, og på den avsluttende 10 km fristil opp alpinbakken ble Klæbo nummer fem. Seieren i Tour de Ski var Klæbos 47. verdenscupseier. Han gikk dermed forbi Bjørn Dæhlie, som endte på 46 verdenscupseire, og er dermed mestvinnende i verdenscupen i langrenn på herresiden.

I OL 2022 i Beijing mislyktes Klæbo på den innledende 30 km med skibytte. Han endte på 40.-plass, ni minutter etter vinneren Aleksandr Bolsjunov. På sprinten, som gikk i fristil, forsvarte Klæbo sitt olympiske gull fra fire år tidligere og kom opp i fire OL-gull. Han tok bronse på 15 km klassisk med intervallstart og tok sitt femte OL-gull da han forsvarte sitt gull i lagsprint, sammen Erik Valnes.

 2022/23 
Etter at han pådro seg en skade i hamstringen i juli 2022 var det lenge usikkert når han kunne starte å konkurrere i sesongen 2022/23.NRK.no - Behandler Klæbo i fire timer hver dag: – Kan ikke love at han blir klar til VM, besøkt 25. november 2022. Han stod over sprinten på fredagen under Sesongåpningen i langrenn i Norge 2022, men deltok på 10 km klassisk lørdag og 10 km fri teknikk søndag, og vant begge disse distansene. Verdenscupen i langrenn 2022/23 startet i Ruka 25. november, og Klæbo vant der åpningsdistansen, som var klassisk sprint. Samme helg vant han også 10 km klassisk og 20 km fri teknikk, og vant med det sine individuelle verdenscupseire nummer 50 og 51. Han startet dermed verdenscupen med tre seire på tre renn.

Klæboe vant seks etapper i Tour de Ski 2022/23 – sprint fristil med påfølgende jaktstart, 10 km klassisk med påfølgende jaktstart, sprint klassisk og 15 km fellesstart klassisk – og han vant Tour de Ski sammenlagt for tredje gang. Klæboe har dermed 17 etappeseire. Det gjør han til mestvinnende etappevinner i Tour de Ski. Petter Northug endte på 13, og Justyna Kowalczyk og Therese Johaug har begge 14.

I VM 2023 i Planica tok Klæbo gull på sprint klassisk, han tok gull sammen med Pål Golberg på lagsprint fristil, og han gikk ankeretappen på Norges lag som tok gull på 4 × 10 km stafett. Han tok sølv på 30 km duatlon (også kalt skiatlon) og på 50 km klassisk, mens han ble nummer fire på 15 km fristil med intervallstart.

Han vant sprintverdenscupen og verdenscupen sammenlagt og kom på andreplass i distansecupen denne sesongen. 20 seire i verdenscupen i en sesong er tangering av Therese Johaugs rekord. Martin Johnsrud Sundby hadde den gamle rekorden på herresiden, med 14 seire.

Klæbo avsluttet sesongen med to NM-gull under NM del 2 på Tolga, først sikret han Byåsen IL gull på lagsprint der han gikk sammen med Martin Buvarp, deretter gikk han inn til gull på 10 km klassisk med intervallstart.

 2023/24 
Etter prøve-VM i Trondheim 15. og 16. desember ble Klæbo syk, og måtte stå over Tour de Ski. 

Før Holmenkollhelgen 9. og 10. mars var det stor spenning for femmila, som Klæbo hadde trukket fram som årets store mål etter at han måtte avstå Tour de Ski. Søndag 10. mars vant han sin første 5 mil klassisk og nådde sesongmålet. Etter en forholdsvis rolig første del av løpet kom løperne samlet til de siste kilometerne og Klæbo manøvrerte seg i posisjon over Northug-sletta og kom først inn på oppløpet og spurtet til seier foran Martin Løwstrøm Nyenget.NRK.no - Endelig-for-klaebo_-vant-sin-forste-femmil, besøkt 10. mars 2024.

 2024/25 
Klæbo vant Tour de Ski 2024/25 og tok fire etappeseire. Han vant verdenscupen i langrenn 2024/25 sammenlagt og sprintcupen etter 15 førsteplasser.

I VM 2025 på hjemmebane i Trondheim tok han først gull på sprinten. Det var hans tiende VM-gull. Han fulgte opp med gull på 20 km skiatlon, også kalt duatlon. Det var Klæbos første mesterskapsgull i distanselangrenn. Han vant også 10 km klassisk med intervallstart, han gikk på Norges lag som tok gull på lagsprint klassisk og han gikk ankeretappen på Norges lag som tok gull på 4 x 7,5 km stafett. Det var Klæbos 14. VM-gull. Han gikk dermed forbi Petter Northug som stoppet på 13, og ble mestvinnende mannlige langrennsløper i VM-sammenheng. Han avsluttet mesterskapet med å ta gull også på 50 km fri teknikk og tok dermed sitt sjette gull av seks mulige i dette mesterskapet.

 2025/26 
I sprint klassisk i Granåsen 5. desember 2025 tok Klæbo som første mannlige langrennsløper sin verdenscupseier nummer 100.

Han vant Tour de Ski 2025/26 etter tre etappeseire. Han ble dermed den første til å vinne Tour de Ski sammenlagt fem ganger.

I OL 2026, der langrennsøvelsene ble avholdt i Val di Fiemme, vant han alle seks renn: 20 km skiatlon, sprint klassisk, 10 km fristil med intervallstart, 4 × 7,5 kilometer stafett, lagspring fristil og 50 km klassisk. Han gikk ankeretappen på Norges lag på stafett der de øvrige på laget var Emil Iversen, Martin Løwstrøm Nyenget og Einar Hedegart. Hedegart gikk også sammen med Klæbo på lagsprinten. Han er den første langrennsløperen som har vunnet mer enn tre gull i ett og samme OL. Klæbo, som før dette OL lå på 14.-plass på lista over tidenes største vinterolympiere, gikk forbi Marit Bjørgen, Ole Einar Bjørndalen og Bjørn Dæhlie som alle har åtte OL-gull, og ble beste vinterolympier gjennom tidene. Han gikk også opp som nest beste olympier totalt, både sommer og vinter. Bare den amerikanske svømmeren Michael Phelps med sine 23 gullmedaljer ligger over på lista.

 Meritter 
 Olympiske leker 
LekerSprintLagsprintSkiatlon30 km / 20 km15 km / 10 km50 km  Pyeongchang 2018 Gull K  Gull F 10.-plass   Gull 4  Beijing 2022 Gull F  Gull K 40.-plass  Bronse K Rennet ble forkortet til 28,4 km Sølv 4 Milano-Cortina 2026Gull K Gull <sup><abbr title="Fristil">FGullGull FGull K Gull <sup>4

 Verdensmesterskap 
MesterskapSprintLagsprintSkiatlon30 km / 20 km15 km / 10 km50 km  2017 Lahtis Bronse F 4.-plass K   15.-plass K    2019 Seefeld Gull F Gull K 30.-plass   Gull 4  2021 Oberstdorf Gull K Gull F 4.-plass  K Gull 4  2023 Planica Gull K Gull F Sølv 4.-plass Sølv Gull 4 2025 Trondheim Gull F Gull K Gull Gull K Gull F Gull 4
F = Fristil, K = klassisk stil; Tallet på   stafett markerer hvilken etappe Klæbo gikk. Fra og med verdensmesterskapet i 2025, samt de olympiske lekene i 2026, ble det gått 20 km skiatlon, 10 km intervallstart og  stafett.

 Verdenscupen 
 Verdenscupen sammenlagt 
 Sesong Alder Plasseringer i verdenscupene Plasseringer i tourer Sammenlagt  Distanse  Sprint  U23  Sesongåpning  Tour deSki  Verdenscup-finalen Ski Tour2020 2015/16  19  110    68  12         2016/17  20  4  29  1  1  2    1   2017/18  21  1  7  1  1  1    25   2018/19  22  1  9  1  1  14  1  1   2019/20  23  2  6  1    1  3    6 2020/21  24  3  8  8    1       2021/22  25  1  3  2      1     2022/23  26  1  2  1     1     2023/24  27  2  2  1        2024/25  28  1  6  1     1    

 Verdenscupseire, individuelt 
Etappeseire i Tour de Ski og andre «tour»-konkurranser ble inntil 2015 ikke regnet som verdenscupseire, men etter at en regel med tilbakevirkende gyldighet ble innført i desember 2015, teller også disse etappeseirene som verdenscupseire.

Nr.DatoStedDisiplinMerknad 1.     Otepää  Sprint, fristil  2.     Québec City  15 km klassisk  Etappeseier i Ski Tour Canada 2017 3.     Québec City  Tourseier  Sammenlagtseier i Ski Tour Canada 2017 4.     Ruka  Sprint, klassisk  Etappeseier i minitouren Ruka Triple 2017 5.     Ruka  15 km klassisk  Etappeseier i minitouren Ruka Triple 2017 6.     Ruka  Tourseier  Sammenlagtseier i minitouren Ruka Triple 2017 7.     Lillehammer  Sprint, klassisk  8.     Lillehammer  15+15 km skiathlon  9.     Davos  Sprint, fristil  10.     Toblach  15 km klassisk, jaktstart  11.     Planica  Sprint, klassisk  12.     Seefeld  Sprint, fristil  13.     Drammen  Sprint, klassisk  14.     Falun  Sprint, fristil  Etappeseier i minitouren i Falun 15.     Davos  Sprint, fristil  16.     Toblach  Sprint, fristil  Etappeseier i Tour de Ski 2018/19 17.     Val Müstair  Sprint, fristil  Etappeseier i Tour de Ski 2018/19 18.     Oberstdorf  15 km fristil, jaktstart  Etappeseier i Tour de Ski 2018/19 19.     Val di Fiemme  15 km klassisk, fellesstart  Etappeseier i Tour de Ski 2018/19 20.        Tour-seier  Sammenlagtseier i Tour de Ski 2018/19 21.     Otepää  Sprint, klassisk   22.     Lahtis  Sprint, fristil   23.     Drammen  Sprint, klassisk  24.     Falun  Sprint, fristil  25.     Québec  Sprint, fristil  Etappeseier i verdenscupfinalen 26.     Québec  15 km klassisk, fellesstart  Etappeseier i verdenscupfinalen 27.     Québec  Tour-seier  Verdenscupfinalen sammenlagt 28.     Ruka  Sprint, klassisk   29.     Ruka  Tour-seier  Sammenlagtseier i minitouren Ruka Triple 2019 30.     Davos  Sprint, fristil   31.     Lenzerheide  Sprint, klassisk  Etappeseier i Tour de Ski 2019/20 32.     Val di Fiemme  15 km klassisk, fellesstart  Etappeseier i Tour de Ski 2019/20 33.     Val di Fiemme  Sprint, klassisk  Etappeseier i Tour de Ski 2019/20 34.     Oberstdorf  Sprint, klassisk   35.     Åre  Sprint, fristil Etappeseier i Ski Tour 2020 36.    Trondheim  Sprint, klassiskEtappeseier i Ski Tour 2020 37.     Drammen  Sprint, fristil  38.     Ruka  15 km klassisk  Etappeseier i Nordic Opening/Ruka Triple 39.     Ruka  Tourseier  Sammenlagtseier i Nordic Opening/Ruka Triple 40.     Falun  Sprint, klassisk  41.     Lillehammer  Sprint, fristil  42.     Davos  Sprint, fristil  43.     Lenzerheide  Sprint, fristil  Etappeseier i Tour de Ski 2021/22 44.     Oberstdorf  15 km fristil, fellesstart  Etappeseier i Tour de Ski 2021/22 45.     Oberstdorf  Sprint, klassisk  Etappeseier i Tour de Ski 2021/22 46.     Val di Fiemme  15 km klassisk, fellesstart  Etappeseier i Tour de Ski 2021/22 47.        Tour-seier  Sammenlagtseier i Tour de Ski 2021/22   48.     Lahtis  Sprint, fristil   49.     Ruka  Sprint, klassisk   50.     Ruka  10 km, klassisk   51.     Ruka  20 km, fristil 52.     Lillehammer  Sprint, fristil  53.     Val Müstair  Sprint, fristil  Etappeseier i Tour de Ski 2022/23 54.     Val Müstair  10 km klassisk, jaktstart  Etappeseier i Tour de Ski 2022/23 55.     Oberstdorf  10 km klassisk, intervallstart  Etappeseier i Tour de Ski 2022/23 56.     Oberstdorf  20 km fristil, jaktstart  Etappeseier i Tour de Ski 2022/23 57.      Val di Fiemme  Sprint, klassisk  Etappeseier i Tour de Ski 2022/23 58.     Val di Fiemme  15 km klassisk, fellesstart  Etappeseier i Tour de Ski 2022/23 59.        Tour-seier  Sammenlagtseier i Tour de Ski 2022/23 60.      Livigno  Sprint, fristil  61.      Les Rousses  20 km klassisk, fellesstart  62.      Toblach  Sprint, fristil  63.     Drammen  Sprint, klassisk  64.     Falun  10 km klassisk, intervallstart  65.     Falun Sprint, fristil   66.     Tallinn  Sprint, fristil  67.     Lahtis  Sprint, klassisk  68.     Lahtis  20 km, klassisk  69.     Østersund  Sprint, klassisk  70.     Trondheim  Sprint, fristil  71.     Trondheim  20 km, skibytte  72.     Trondheim  10 km, klassisk  73.     Goms  Sprint, fristil  74.     Goms  20 km, fellesstart 75.     Canmore  Sprint, fristil  76.     Canmore  Sprint, klassisk  77.     Minneapolis  Sprint, fristil  78.     Lahtis  20 km, klassisk  79.     Lahtis  Sprint, fristil  80.     Holmenkollen  50 km, klassisk  81.     Drammen  Sprint, klassisk  82.     Falun  Sprint, klassisk  83.     Falun  10 km, klassisk  84.     Falun  20 km, fristil  85.     Ruka  Sprint, klassisk  86.     Lillehammer  Sprint, fristil  87.     Davos  Sprint, fristil  88.     Toblach  Sprint, fristil  Etappeseier i Tour de Ski 2024/25 89.     Toblach  15 km, jaktstart  Etappeseier i Tour de Ski 2024/25 90.     Val di Fiemme  Sprint, klassisk  Etappeseier i Tour de Ski 2024/25 91.     Val di Fiemme  20 km 10km klassisk og 10 km Fristil Etappeseier i Tour de Ski 2024/25 92.      Tour-seier  Sammenlagtseier i Tour de Ski 2024/25 93.     Engadin  Sprint, fristil  94.     Engadin  20 km, fellesstart  95.     Falun  Sprint, klassisk  96.     Tallinn  Sprint, fristil  97.     Lahtis  Sprint, fristil  98.     Lahtis  50 km, klassisk   99.     Ruka  Sprint, klassisk   100.     Trondheim  Sprint, klassisk  101.     Trondheim  20 km, duatlon   102.     Toblach  Sprint, fristil  Etappeseier i Tour de Ski 2025/26 103.     Toblach  20 km klassisk, jaktstart  Etappeseier i Tour de Ski 2025/26 104.     Val di Fiemme  Sprint, klassisk  Etappeseier i Tour de Ski 2025/26  105.      Tour-seier  Sammenlagtseier i Tour de Ski 2025/26 106.     Goms  Sprint, klassisk  107.     Goms  20 km, klassisk  108.     Falun  Sprint, fristil  109.     Falun  20 km skiatlon  

 Privat 
Klæbo er født i Oslo og bodde der de tidligste årene av sitt liv. Da han var fem år gammel flyttet han og familien til Trondheim. Han vokste opp i Trondheim. Han gikk på Heimdal videregående skole. Hans morfar, Kåre Høsflot, er trener, faren, Haakon Klæbo, er hans manager og moren, Elisabeth Høsflot Klæbo, tar seg av det økonomiske.

Utenfor idretten driver Klæbo også en videoblogg på sin YouTube-kanal sammen med lillebroren Ola. Der gir han sine et innblikk i hverdagen til en toppidrettsutøver og deler det som skjer utenom skirennene i helgene og utenfor sesongen. Per november 2019 har han  følgere på Instagram og drøyt  abonnenter på YouTube. Der legger brødrene ukentlige såkalte «vlogs» hvor man får et innblikk i hvordan livet til en idrettsutøver av høyeste kaliber er. Han er også svært fotballinteressert og spiller for Astor Fotballklubb og 6.-divisjonslaget Astor 2.

Han var en del av Norges sprintlandslag fra 2017 til 2019. Fra sesongen 2019/2020 er en del av allroundlandslaget.Aftenposten,27. april 2020, side 39.

I mars 2019 ble Klæbo dømt til 16 dagers betinget fengsel for i desember 2018 ha forårsaket en kollisjon der en tolv år gammel jente ble skadet. Han skal ha vært uoppmerksom på at en bil hadde stanset ved et gangfelt, kjørte så inn i denne, som igjen traff jenta. Han ble også idømt en bot på  kroner og tap av førerrett i ni måneder.

 Kuriositet 
I forbindelsen med vinter-OL 2026 ga tegneseriebladet Donal Duck & Co ut en historie om De donaldympiske leker hvor Fjonandes Førstflott Fjærgod er med.

 Se også 
 Liste over mestvinnende vinterolympiere
 Liste over norske mestvinnende vinterolympiere
 Liste over mestvinnende verdenscupvinnere i skisport

 Referanser 

 Eksterne lenker 




  Profil hos Vinter-OL 2018 

Kategori:Personer fra Trondheim kommune
Kategori:Norske langrennsløpere
Kategori:Olympiske mestere for Norge
Kategori:Olympiske mestere i langrenn
Kategori:Olympiske sølvmedaljevinnere for Norge
Kategori:Olympiske sølvmedaljevinnere i langrenn
Kategori:Olympiske bronsemedaljevinnere for Norge
Kategori:Olympiske bronsemedaljevinnere i langrenn
Kategori:Verdensmestere i langrenn
Kategori:Juniorverdensmestere i langrenn
Kategori:Kongepokalvinnere i skiidrett
Kategori:Norgesmestere i langrenn
Kategori:Vinnere av Holmenkollmedaljen
Kategori:Deltakere for Norge under Ski-VM 2017
Kategori:Deltakere for Norge under Vinter-OL 2018
Kategori:Deltakere for Norge under Ski-VM 2019
Kategori:Langrennsløpere under Vinter-OL 2018
Kategori:Medaljevinnere under Vinter-OL 2018
Kategori:Deltakere for Norge under Ski-VM 2021
Kategori:Deltakere for Norge under Vinter-OL 2022
Kategori:Langrennsløpere under Vinter-OL 2022
Kategori:Medaljevinnere under Vinter-OL 2022
Kategori:Deltakere for Norge under Ski-VM 2023
Kategori:Deltakere for Norge under Ski-VM 2025
Kategori:Deltakere for Norge under Vinter-OL 2026
Kategori:Langrennsløpere under Vinter-OL 2026
Kategori:Medaljevinnere under Vinter-OL 2026